въ нѣ̂дра у̀бо бж҃ія, илѝ нѣ̂дра авраа̂мля хотѣ́лъ бы кто̀ глаго́лати возводя̀, вво́дитъ со вся́кою простото́ю, съ преѕѣлѡ̀ люби́тельнымъ весе́ліемъ, ѡбожа́етъ вои́стинну, и блаже́нна возъ̑устроя́етъ съ душе́вною сла́достію и ѕѣ́льнымъ красова́ніемъ неизрече́ннымъ, житіѐ зри́тельное въ дс҃ѣ, у́мъ прему́дрости пріе́мшагѡ и поуче́ніе ѕѣлѡ̀ творя́щагѡ горѣ̀ зрѣ́ти, ѡ хрс̑тѣ̀ іи҃сѣ гдс̑ѣ на́шемъ, ами́нь